**РЕПУБЛИКА БЪЛГАРИЯ АДМИНИСТРАЦИЯ НА МИНИСТЕРСКИЯ СЪВЕТ**

СТАНОВИЩЕ на дирекция „Модернизация на администрацията“

Във връзка с постъпилата за съгласуване с Ваш per. № 03-00-50 от 23 януари 2019 г. цялостна предварителна оценка на въздействието на проекта на Закон за държавните предприятия „Транспортно строителство и възстановяване“ и „Съобщително строителство и възстановяване“, на основание чл. ЗОв, ал. 2 и ал. 3, т. 2 от Устройствения правилник на Министерския съвет и на неговата администрация, дирекция „Модернизация на администрацията“ прави следните препоръки относно представянето на информацията в доклада и резюмето по чл. 22 от Наредбата за обхвата и методологията за извършване на оценка на въздействието (НОМИОВ):

1. Предлагаме в т. V.3. от доклада при представянето на Вариант 2 да се включи кратко описание на предвидената структура и предмет на новия закон, как със закона ще се осигури стабилизиране на статута на държавните предприятия, какъв е новият метод за компенсиране на разходите при изпълнение на възложените публични задачи, отчетност и контрол на разходваните средства, на база изложеното в другите точки от доклада. В случай че се създават регистри, въвеждат се такси, предвижда се налагане на административни наказания - това също следва да се посочи и при представянето на Вариант 2.
2. Съгласно чл. 24, ал. 1 от НОМИОВ провеждането на консултации със заинтересованите страни е задължителна част от извършването на цялостна предварителна оценка на въздействието и предшества обществените консултации по реда на чл. 26 от Закона за нормативните актове. Консултациите могат да се провеждат под различна форма, като съгласно чл. 24, ал. 3 от НОМИОВ резултатите от консултациите се включват в справка за приетите предложения заедно с обосновка на неприетите предложения. Видно от

1

София, бул. „Дондуков“№ I, тел. централа: 02/940-29-99, факс: 02/981-81-70

изложеното в целия доклад, предварителни консултации със заинтересованите и засегнатите
страни относно вариантите за решаване на проблемите и необходимостта от приемане на нов
закон са извършени под формата на обсъждания, представяне на становища и анализи на
работни групи и т.н. Изводите са, че приемането на нов закон е необходимо. Във връзка с
това и за да е ясно, че са спазени всички нормативни изисквания при извършване на
оценката, предлагаме в т. XI. от доклада („Обобщение на резултатите от проведените
предварителни консултации“) и в резюмето (поле 3 „Проведени консултации“ от
Приложение № 2 към чл. 22, ал. 1 от НОМИОВ) да се включи информацията от т. XII от
доклада относно проведените обсъждания със заинтересованите страни, като част от
предварителните консултации. В т. XI от доклада и в резюмето следва да се включи и кратка
информация (справка) относно получени предложения в хода на обсъжданията, както и дали
тези предложения ще бъдат взети предвид при изготвяне на проекта на закон.

3. Предлагаме в резюмето в поле 4 „Привеждане в действие и изпълнение“ да се
допълни прогнозен срок за влизане в сила на новата уредба.

Напомняме, че при съгласуването по чл. ЗОв от Устройствения правилник на
Министерския съвет и на неговата администрация не следва да се представя проектът на
нормативен акт.

Съгласно Устройствения правилник на Министерския съвет и на неговата
администрация преработената оценка на въздействието (резюме и доклад) следва да бъде
изпратена за повторно съгласуване от дирекция „Модернизация на администрацията“.

**ДИРЕКТОР НА ДИРЕКЦИЯ
„МОДЕРНИЗАЦИЯ НА АДМИНИСТРАЦИЯТА“**

**/КРАСИМИР БОЖАНОВ/**

***София, бул. „Дондуков" Ne I, тел. централа: 02/940-29-99, факс: 02/ 981-81-70***

2